Na stručnom vijeću ekonomista 11.04.2013. dogovorene su promjene točki 7., 9., 11. i 12. uputa za pisanje završnog rada (objavljenog 17.09.2013. na web stranici škole)

7. Završni rad sastoji se od sljedećih dijelova:

* + naslovna stranica
  + sadržaj
  + sažetak (samo za komercijaliste)
  + uvod
  + glavni dio – razrada teme
  + zaključak
  + literatura
  + prilozi
  + posljednja stranica rada (za upisivanje ocjena)

Završni rad može se spiralno uvezati.

9. Mentor za svakog učenika ispunjava konzultacijski list na kojem evidentira kada je i koliko puta učenik bio na konzultacijama. Konzultacijski list predaje se mentoru i dio je završnog rada. (prilog 4 )

11. Jedan primjerak (ocijenjeni) završnog rada (s potpisom mentora na posljednjoj stranici kojim se potvrđuje da je mentor prihvatio rad) treba predati u tajništvo škole na ovjeru i urudžbiranje, a drugi primjerak treba predati mentoru.

12. Obrana završnog rada:

* + završni rad brani se pred tročlanim povjerenstvom koji čine razrednik, mentor i profesor struke.
  + obrana rada traje najduže 30 minuta
  + od učenika se očekuje da samostalno predstavi osnovne teze svoga rada, da pokaže samostalno vladanje obrađenom temom i odgovori na pitanja ispitivača,

samostalno predstavljanje teme rada može se obaviti uz pomoć PowerPoint prezentacije koja mora imati 10 slajdova .

Ukoliko učenici imaju noviju verziju Microsoft Officea neka prezentaciju pri snimanju pretvore u verziju 97-2003. :

Save as–Save asType: PowerPoint 97-2003.

* + nakon prezentacije učenik odgovara na pitanja povjerenstva
  + učeniku se ocjena ne priopćava odmah, nego tek kada svi učenici završe s obranom radnji